તેના જવાબમાં નાયડુએ જણાવ્યું હતું કે સરકાર કોંગ્રેસના ત્રણ સૂચનો પર વિચાર કરી રહી છે અને ટૂંક સમયમાં આ અંગેની જાણ કોંગ્રેસને કરવામાં આવશે. નાયડુએ રિયલ એસ્ટેટ બિલ અંગે સોનિયાને જણાવ્યું હતું કે કોંગ્રેસ અને અન્ય પક્ષોના નિર્ણય અનુસાર બિલને રાજ્યસભાની પસંદગી સમિતિને મોકલવામાં આવ્યો હતો. સરકારે આ સમિતિની મોટા ભાગની ભલામણો સ્વીકારી લીધી છે. સોનિયાએ વેંકૈયાને કહ્યું હતું કે તે પક્ષના હોદ્દેદારો સાથે વાત કરી સરકાર સમક્ષ પોતાનું વલણ રજૂ કરશે. જીએસટી બિલ અંગેની કોંગ્રેસની ત્રણ માગોમાં જીએસટી દર અંગેની બંધારણીય મર્યાદા નક્કી કરવામાં આવે, માલના આંતર રાજ્ય સ્થળાંતર પર એક ટકાનો વધારાનો દર દૂર કરવામાં આવે અને સુપ્રીમ કોર્ટના એક ન્યાયમૂર્તિની અધ્યક્ષતામાં વિવાદ ઉકેલવા માટેની એક સમિતિની રચના કરવામાં આવે.